Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 787/12/8808	Rožňava, 28.3.2014
EEČ : 2-67-121-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a, písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Rožňava
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.9.2012, spisová značka Pv 787/12/8808, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 21.08.2012 okolo 22.30 hod., po predchádzajúcej vzájomnej dohode, v XXXXX okres XXXXX, na ulici XXXXX, zo zadnej časti vybúrali otvor na murovanej hospodárskej budove, obvinený XXXXX vošiel dovnútra, obvinený XXXXX dával pozor na ulici a z budovy chceli odcudziť 5 ks kúrenárskych rúr, ktoré si pripravili, avšak boli vyrušení poškodeným XXXXX, preto z miesta činu ušli, čím spôsobili škodu poškodením budovy vo výške najmenej XXXXX,- € pre XXXXX, 
pričom obvinení skutok spáchali napriek tomu, že rozhodnutím Obvodného úradu, Odboru všeobecnej vnútornej správy XXXXX, sp. zn. ObUXXXXX zo dňa 01.02.2012, právoplatným dňa 04.06.2012, boli uznaní vinnými zo spáchania priestupku proti majetku podľa § 50 ods. 1 zákona SNR č. 372/1990 Zb. o priestupkov v znení neskorších predpisov, 

Uznesením prokurátora Okresnej prokuratúry XXXXX zo dňa 24.9.2012, spisová značka Pv 787/12/8808, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
2.	XXXXX, dátum narodenia: XXXXX 
15 mesiacov
Odôvodnenie:
Uznesením prokurátora Okresnej prokuratúry XXXXX, sp. zn. Pv 787/2012 zo dňa 24.09.2012, bolo podľa § 216 ods. 1 písm. a), b), c) Tr. por. podmienečne zastavené trestné stíhanie vedené proti obvineným XXXXX a XXXXX za v spolupáchateľstve podľa § 20 Tr. zák. pokus prečinu krádeže podľa § 14 ods. 1 Tr. zák., § 212 ods. 2 písm. a), f) Tr. zák., na tom skutkovom základe, že 
	dňa 21.08.2012 okolo 22.30 h, po predchádzajúcej vzájomnej dohode, v XXXXX okres XXXXX, na ulici XXXXX zo zadnej časti vybúrali otvor na murovanej hospodárskej budove, obvinený XXXXX vošiel dovnútra, obvinený XXXXX dával pozor na ulici a z budovy chceli odcudziť 5 ks kúrenárskych rúr, ktoré si pripravili, avšak boli vyrušení poškodeným XXXXX, preto z miesta činu ušli, čím spôsobili škodu poškodením budovy vo výške najmenej XXXXX € pre XXXXX, 
pričom obvinení skutok spáchali napriek tomu, že rozhodnutím Obvodného úradu, Odboru všeobecnej vnútornej správy XXXXX, sp. zn. ObU-XXXXX zo dňa 01.02.2012, právoplatným dňa 04.06.2012, boli uznaní vinnými zo spáchania priestupku proti majetku podľa § 50 ods. 1 zákona SNR č. 372/1990 Zb. o priestupkov v znení neskorších predpisov. 
	 Podľa § 216 ods. 2 Tr. por. bola obom obvineným určená skúšobná doba v trvaní 15 (pätnásť) mesiacov.        
Uznesenie o podmienečnom zastavení trestného stíhania nadobudlo právoplatnosť dňa 03.10.2012, skúšobná doba teda uplynula dňa 03.01.2014.          
Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.
Preskúmaním príslušného spisového materiálu, došlých správ z  Mestského  úradu v XXXXX a z Obvodného oddelenia PZ SR v XXXXX som zistil, že obvinení v skúšobnej dobe viedli riadny život. Toho času nie je proti nim vedené žiadne trestné stíhanie, po 24.09.2012 obvinený XXXXX v registri trestov iný záznam nemá. Obvinený XXXXX má v registri trestov aj ďalší záznam za prečin krádeže podľa § 212 ods. 2 písm. f) Tr. zák., za ktorý bol trestným rozkazom Okresného súdu XXXXX, sp. zn. XXXXX zo dňa 19.02.2013, právoplatným dňa 04.03.2013, odsúdený k trestu povinnej práce v rozsahu 150 (jednostopäťdesiat) hodín. Trest povinnej práce vykonal dňa 18.06.2013 a hľadí sa na neho, ako keby nebol odsúdený. 
Z vyššie uvedených skutočností vyplýva, že obvinení v skúšobnej dobe podmienečného zastavenia trestného stíhania splnili podmienky uvedené v ustanovení § 217 ods. 1 Tr. por., a preto bolo potrebné rozhodnúť tak, ako je to uvedené vo výrokovej časti tohto uznesenia. 
	V zmysle § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Lenďák
prokurátor